চ্যাম্পিয়নস লিগে হামলার হুমকি আইএসের
চ্যাম্পিয়ন্স লিগের কোয়ার্টার ফাইনালের প্রথম লেগের সব ম্যাচের মাঠে হামলার হুমকি দিয়েছে জঙ্গি সংগঠন ইসলামিক স্টেট বা আইএস।

আজ মঙ্গলবার ম্যানচেস্টার সিটির বিপক্ষে খেলবে রিয়াল মাদ্রিদ, অপর ম্যাচে আর্সেনালের বিপক্ষে মাঠে নামবে বায়ার্ন মিউনিখ। একইভাবে আগামীকালও মাঠে গড়াবে দুইটি ম্যাচ। আর ইউরোপিয়ান শ্রেষ্ঠত্বের এই প্রতিযোগীতার কোয়ার্টার ফাইনালের ম্যাচগুলোতেই জঙ্গি হামলার হুমকি দিয়েছে ইসলামিক স্টেট। কর্তৃপক্ষ হুমকি সম্পর্কে সচেতন আছে। কিন্তু পরিস্থিতি বিবেচনা করে তাদের মনে হয়েছে, সতর্কতা জারি করার কারণ নেই।

স্প্যানিশ ক্রীড়াবীষয়ক সংবাদমাধ্যম মার্কার এক প্রতিবেদন থেকে এ বিষয়ে জানা গেছে। ইসলামিক স্টেট তাদের ফাউন্ডেশন আল আজাইমের মাধ্যমে সামাজিক মাধ্যমে একটি পোস্ট ছড়িয়ে দিয়েছে যাতে বলা হয়েছে এই সপ্তাহে লন্ডন, প্যারিস এবং মাদ্রিদের স্টেডিয়ামগুলোতে হামলা করা হবে। কিন্তু তিন দেশের সরকারেরই বিশ্বাস, পরিস্থিতি তাদের নিয়ন্ত্রণেই আছে।

আইএসের বার্তা প্রচারকারী সংগঠন আল–আজাইম চ্যাম্পিয়নস লিগে হামলার হুমকির বিষয়টি আজ সামাজিক যোগাযোগমাধ্যমে এক পোস্টে জানায়। আইএসের পক্ষ থেকে তারা পোস্টারের মতো একটি ছবি প্রকাশ করে এক্সসহ বিভিন্ন সামাজিক যোগাযোগমাধ্যমে। সেখানে কালো পোশাক পরে একে-৪৭ রাইফেল নিয়ে এক ব্যক্তিকে দাঁড়িয়ে থাকতে দেখা যায়। ওই ব্যক্তির সামনে বিশাল স্টেডিয়াম আর পেছনে এ সপ্তাহে চ্যাম্পিয়নস লিগের চারটি ভেন্যুর নাম লেখা—এমিরেটস স্টেডিয়াম, পার্ক দে প্রিন্সেস, মেত্রোপলিতানো অ্যারেনা ও সান্তিয়াগো বার্নব্যু। ছবিটির ওপরে একটি ক্যাপশনও লেখা আছে, ‘সবাইকে হত্যা করো।’

চ্যাম্পিয়ন্স লিগের কোয়ার্টার ফাইনালের প্রথম লেগের সব ম্যাচের মাঠে হামলার হুমকি দিয়েছে জঙ্গি সংগঠন ইসলামিক স্টেট বা আইএস।